ΚΑΝΟΝΙΣΜΟΣ (ΕΚ) αριθ. 2684/1999 ΤΗΣ ΕΠΙΤΡΟΠΗΣ

της 17ης Δεκεμβρίου 1999

για τον καθορισμό, για το έτος 2000, των λεπτομερειών εφαρμογής του καθεστώτος εισαγωγής ορισμένων προϊόντων του τομέα του βοείου κρέατος που προβλέπεται από τη συμφωνία συνεργασίας με την Πρώην Γιουγκοσλαβική Δημοκρατία της Μακεδονίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ) αριθ. 77/98 του Συμβουλίου, της 9ης Ιανουαρίου 1998, για ορισμένες διαδικασίες εφαρμογής της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας(1), και ιδίως το άρθρο 1,

Εκτιμώντας τα ακόλουθα:

(1) στο άρθρο 15 παράγραφος 2 της συμφωνίας συνεργασίας με την Πρώην Γιουγκοσλαβική Δημοκρατία της Μακεδονίας(2) έχει προβλεφθεί για το 2000 δασμολογική ποσόστωση 1650 τόνων των προϊόντων που αναφέρονται στο παράρτημα Ε της συμφωνίας, εκπεφρασμένων σε βάρος σφαγίου· πρέπει να θεσπιστούν οι λεπτομέρειες εφαρμογής της εν λόγω ποσόστωσης·

(2) για να καταστεί δυνατή η ευέλικτη εφαρμογή της ποσόστωσης αυτής, πρέπει να προβλεφθεί ένα καθεστώς αιτήσεων που αφορούν τα δικαιώματα εισαγωγής, και επιπλέον, πρέπει να προβλεφθεί ότι τα εν λόγω δικαιώματα εισαγωγής θα χορηγούνται μετά την παρέλευση προθεσμίας εξέτασης και μετά την εφαρμογή, εάν χρειάζεται, ενιαίου ποσοστού μείωσης βάσει των χορηγούμενων δικαιωμάτων, ο επιχειρηματίας δύναται καθόλη τη διάρκεια του έτους 2000 να ζητεί πιστοποιητικά εισαγωγής κατ' εφαρμογή του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα(3), όπως τροποποιήθηκε, τελευταία από τον κανονισμό (ΕΚ) αριθ. 1127/1999(4) και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80(5), όπως τροποποιήθηκε τελευταία από τον κανονισμό (ΕΚ) αριθ. 2648/98(6) τα οποία υπόκεινται σε ορισμένες συμπληρωματικές διατάξεις·

(3) δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν ακριβείς όροι για την πρόσβαση των επιχειρηματιών στα εν λόγω καθεστώτα· ο έλεγχος των όρων αυτών απαιτεί η αίτηση να υποβάλλεται στο κράτος μέλος, στο οποίο ο εισαγωγέας είναι εγγεγραμμένος στο μητρώο του ΦΠΑ·

(4) για τον ορθό έλεγχο της καταγωγής των προϊόντων πρέπει να απαιτείται η υποβολή είτε πιστοποιηπκού κυκλοφορίας EUR.1 είτε δήλωση τιμολογίου, σύμφωνα με τις διατάξεις του πρωτοκόλλου αριθ. 2 της συμφωνίας συνεργασίας·

(5) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιανουαρίου έως 31 Δεκεμβρίου 2000 ανοίγεται δασμολογική ποσόστωση 1650 τόνων ορισμένων προϊόντων του τομέα του βοείου κρέατος, εκφρασμένων σε βάρος σφαγίου, καταγωγής Πρώην Γιουγκοσλαβικής Δημοκρατίας της Μακεδονίας.

Η ποσόστωση αυτή φέρει τον αύξοντα αριθμό 09.4505.

2. Η εισαγωγή στο πλαίσιο της ποσόστωσης που αναφέρεται στην παράγραφο 1 επιφυλάσσεται σε ορισμένα ζώντα ζώα και ορισμένα κρέατα που υπάγονται στους κωδικούς ΣΟ:

- ex 0102 90 51, ex 0102 90 59, ex 0102 90 71 και ex 0102 90 79,

- ex 0201 10 00,

- ex 0201 20 20,

- ex 0201 20 30,

- ex 0201 20 50,

και που αναφέρονται στο παράρτημα Ε της συμφωνίας συνεργασίας.

3. Για τον καταλογισμό στην ποσόστωση αυτή, 100 χιλιόγραμμα ζωντανού βάρους ισοδυναμούν με 50 χιλιόγραμμα βάρους σφαγίου.

4. Οι τελωνειακοί δασμοί ad valorem και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 % για τα προϊόντα που εισάγονται στο πλαίσιο της ποσόστωσης αυτής.

Άρθρο 2

Για να επωφεληθεί του καθεστώτος εισαγωγής που αναφέρεται στο άρθρο 1, ο αιτούμενος δικαίωμα εισαγωγής πρέπει να είναι φυσικό ή νομικό πρόσωπο το οποίο, τη στιγμή της υποβολής της αίτησης, πρέπει να αποδείξει, προς ικανοποίηση των αρμόδιων αρχών του συγκεκριμένου κράτους μέλους, ότι έχει ασκήσει κατά τη διάρκεια των τελευταίων δώδεκα μηνών μία τουλάχιστον φορά εμπορική δραστηριότητα στις συναλλαγές βοείου κρέατος ή/και ζώντων ζώων με τρίτες χώρες· ο αιτών πρέπει να είναι εγγεγραμμένος σε εθνικό μητρώο ΦΠΑ.

Άρθρο 3

1. Η αίτηση χορήγησης δικαιωμάτων εισαγωγής μπορεί να υποβληθεί μόνο στο κράτος μέλος στο οποίο ο αιτών είναι εγγεγραμμένος, κατά την έννοια του άρθρου 2.

2. Η αίτηση χορήγησης δικαιωμάτων εισαγωγής πρέπει να αφορά ελάχιστη ποσότητα 15 τόνων σε βάρος σφαγίου χωρίς να υπερβαίνει τη συνολική ποσότητα της ποσόστωσης.

3. Μια αίτηση χορήγησης δικαιωμάτων εισαγωγής μπορεί να υποβληθεί μόνο από τις 4 έως τις 11 Ιανουαρίου 2000.

4. Μία μόνον αίτηση μπορεί να υποβληθεί από τον ίδιο ενδιαφερόμενο. Σε περίπτωση υποβολής από τον ίδιο ενδιαφερόμενο περισσοτέρων αιτήσεων, όλες οι αιτήσεις κρίνονται απαράδεκτες.

5. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα από τη λήξη της προθεσμίας κατάθεσης των αιτήσεων, τις αιτήσεις που υποβλήθηκαν για την ποσότητα που αναφέρεται στο άρθρο 1 παράγραφος 1. Η ανακοίνωση αυτή περιλαμβάνει τον κατάλογο των αιτούντων και τις αιτούμενες ποσότητες.

Όλες οι ανακοινώσεις συμπεριλαμβανομένης της ανακοίνωσης "ουδέν", πραγματοποιούνται με τηλεομοιοτυπία, χρησιμοποιώντας, στην περίπτωση που έχουν κατατεθεί αιτήσεις, το έντυπο που περιλαμβάνεται στο παράρτημα του παρόντος κανονισμού.

Άρθρο 4

Η Eπιτροπή αποφασίζει σε ποιο βαθμό μπορεί να δοθεί συνέχεια στις αιτήσεις. Εάν οι ποσότητες τις οποίες αφορούν οι αιτήσεις υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των ποσοτήτων που έχουν ζητηθεί.

Άρθρο 5

1. Η εισαγωγή των χορηγούμενων ποσοτήτων εξαρτάται από την προσκόμιση ενός ή περισσοτέρων πιστοποιητικών εισαγωγής.

Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

2. Η αίτηση χορήγησης πιστοποιητικού μπορεί να κατατεθεί μόνο στο κράτος μέλος στο οποίο ο επιχειρηματίας έχει ζητήσει τα δικαιώματα εισαγωγής.

3. Μετά τις ανακοινώσεις χορήγησης εκ μέρους της Επιτροπής, σύμφωνα με το άρθρο 4, τα πιστοποιητικά εισαγωγής εκδίδονται κατόπιν αιτήσεως και επ' ονόματι των επιχειρηματιών οι οποίοι απέκτησαν δικαιώματα εισαγωγής.

4. Στην αίτηση χορήγησης πιστοποιητικού και στο πιστοποιητικό περιλαμβάνονται οι ακόλουθες ενδείξεις:

α) στη θέση 8, η ένδειξη "Πρώην Γιουγκοσλαβική Δημοκρατία της Μακεδονίας"· το πιστοποιητικό δημιουργεί υποχρέωση εισαγωγής από τη χώρα αυτή·

β) στη θέση 17, εκτός από τον αριθμό των ζώων, το σχετικό ζωντανό βάρος, το οποίο πρέπει να αντιστοιχεί σε μέρος ή στο σύνολο των δικαιωμάτων εισαγωγής που έχουν χορηγηθεί στον επιχειρηματία·

γ) στη θέση 20, ο αύξων αριθμός 09.4505, καθώς και μία τουλάχιστον από τις ακόλουθες ενδείξεις:

- Reglamento (CE) n° 2684/1999

- Forordning (EF) nr. 2684/1999

- Verordnung (EG) Nr. 2684/1999

- Κανονισμός (ΕΚ) αριθ. 2684/1999

- Regulation (EC) No 2684/1999

- Règlement (CE) n° 2684/1999

- Regolamento (CE) n. 2684/1999

- Verordening (EG) nr. 2684/1999

- Regulamento (CE) n.o 2684/1999

- Asetuksen (EY) n:o 2684/1999

- Förordning (EG) nr 2684/1999.

5. Τα πιστοποιητικά εισαγωγής που καταρτίζονται σύμφωνα με τον παρόντα κανονισμό ισχύουν για ενενήντα ημέρες από την ημερομηνία έκδοσής τους κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88. Ωστόσο, η ισχύς τους λήγει το αργότερο στις 31 Δεκεμβρίου 2000.

6. Τα εκδιδόμενα πιστοποιητικά ισχύουν σε ολόκληρη την Κοινότητα.

Άρθρο 6

Τα προϊόντα επωφελούνται των δασμών που αναφέρονται στο άρθρο 1 μετά από προσκόμιση είτε πιστοποιητικού κυκλοφορίας EUR.1 που εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 2 που προσαρτάται στη συμφωνία συνεργασίας, είτε δήλωσης τιμολογίου, η οποία συντάσσεται από τον εξαγωγέα σύμφωνα με τις διατάξεις του εν λόγω πρωτοκόλλου.

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Eφαρμόζεται από την 1η Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 8 της 14.1.1998, σ. 1.

(2) ΕΕ L 348 της 18.12.1997, σ. 2.

(3) ΕΕ L 331 της 2.12.1988, σ. 1.

(4) ΕΕ L 135 της 29.5.1999, σ. 48.

(5) ΕΕ L 143 της 27.6.1995, σ. 35.

(6) ΕΕ L 335 της 10.12.1998, σ. 39.

ΠΑΡΑΡΤΗΜΑ

>PIC FILE= "L_1999326EL.002602.EPS">